techiaith/cofnodycynulliad_en-cy huggingface dataset:
English: Thank you. I'm not sure if there's anyone who hasn't suffered some degree of anxiety during this pandemic, but it is, as you say, a particular problem when it comes to young people. And that's why we have had a very radical new approach to supporting young people and children in schools with mental health issues. There's been a £5 million programme that's been supported between my budget and the education Minister's budget, really looking at improving access to things like school support, giving the nurses in those schools access, giving that provision, really training the teachers. So, there's a whole host of work that has been going on within schools, and as I said earlier, we are now broadening that out to make sure that that fits in with a broader societal approach as well, where we'll be having early intervention to make sure that that support is given not just in school, but also more broadly in the community.
Welsh: Diolch. Nid wyf yn siŵr a oes unrhyw un nad yw wedi dioddef rhywfaint o orbryder yn ystod y pandemig hwn, ond fel y dywedwch, mae'n broblem arbennig yng nghyd-destun pobl ifanc. A dyna pam rydym wedi mabwysiadu dull newydd radical iawn o gefnogi pobl ifanc a phlant mewn ysgolion sydd â phroblemau iechyd meddwl. Mae rhaglen gwerth £5 miliwn yn cael ei chefnogi gan fy nghyllideb i a chyllideb y Gweinidog Addysg, ac mae'n edrych ar wella mynediad at bethau fel cymorth i ysgolion, gan roi mynediad i'r nyrsys yn yr ysgolion hynny, rhoi'r ddarpariaeth honno, a hyfforddi'r athrawon yn iawn. Felly, mae llawer o waith wedi bod yn mynd rhagddo mewn ysgolion, ac fel y dywedais yn gynharach, rydym bellach yn ehangu hynny er mwyn sicrhau ei fod yn cyd-fynd â darpariaeth gymdeithasol ehangach hefyd, lle byddwn yn darparu ymyrraeth gynnar i sicrhau bod y cymorth hwnnw'n cael ei roi yn yr ysgol yn ogystal ag yn fwy eang yn y gymuned.
English: We have commissioned two separate reviews to support improvements to our out-of-hours crisis care services. We continue to work with partners to improve the multi-agency response that is required to support people who present in crisis.
Welsh: Rydym wedi comisiynu dau adolygiad ar wahân i gefnogi gwelliannau i'n gwasanaethau gofal argyfwng y tu allan i oriau arferol. Rydym yn parhau i weithio gyda phartneriaid i wella'r ymateb amlasiantaethol sydd ei angen i gefnogi pobl mewn argyfwng.
English: Diolch, Gweinidog. I'm so pleased that the Twilight Sanctuary service is now up and running in Pembrokeshire. For the next few months, it will provide a safe refuge for adults experiencing mental distress in those crucial hours when other support services are closed. It follows the success of that project in Llanelli. As a preventative service, it provides early access to help, and that goes a long way to reducing dependence on core mental health services, thereby easing the strain in the system at this very difficult time for people. So, will you be monitoring this scheme to see whether the three-month pilot can be extended and replicated and rolled out across the country?
Welsh: Diolch, Weinidog. Rwyf mor falch fod gwasanaeth Noddfa Gyda'r Hwyr bellach ar waith yn Sir Benfro. Dros yr ychydig fisoedd nesaf, bydd yn darparu lloches ddiogel i oedolion sy'n profi trallod meddwl yn yr oriau tyngedfennol pan fydd gwasanaethau cymorth eraill ar gau. Mae'n dilyn llwyddiant y prosiect hwnnw yn Llanelli. Fel gwasanaeth ataliol, mae'n darparu mynediad cynnar at gymorth, ac mae hynny'n gwneud llawer i leihau dibyniaeth ar wasanaethau iechyd meddwl craidd, a thrwy hynny'n lleddfu'r straen ar y system yn ystod y cyfnod anodd iawn hwn i bobl. Felly, a fyddwch yn monitro'r cynllun i weld a ellir ymestyn a chyflwyno'r cynllun peilot tri mis ledled y wlad?
English: Diolch yn fawr, Joyce. Of course, this is a programme that has been rolled out as a result of the pilot that happened in Llanelli, so it is good to see that that has worked well, and I think we've got to recognise that people don't just have mental health crises between nine and five, which is why we have to make sure that that 24-hour service is available. What's been great is that the mental health crisis concordat group have really brought together a whole range of groups. Social and welfare issues are being addressed there, but of course, the police and local authorities are integral to making sure that we address this in the right way. The NHS delivery unit is undertaking a detailed review of crisis and liaison services and the sub-group will now be set up to make sure that we look at the conclusions of that concordat group and that we put those into practice over the next year.
Welsh: Diolch yn fawr, Joyce. Wrth gwrs, mae hon yn rhaglen sydd wedi'i chyflwyno o ganlyniad i'r peilot a ddigwyddodd yn Llanelli, felly mae'n dda gweld bod hwnnw wedi gweithio'n dda, a chredaf fod rhaid i ni gydnabod nad yw pobl ond yn cael argyfyngau iechyd meddwl rhwng naw a phump, a dyna pam y mae'n rhaid i ni sicrhau bod y gwasanaeth 24 awr hwnnw ar gael. Yr hyn sydd wedi bod yn wych yw bod y grŵp concordat gofal mewn argyfwng iechyd meddwl wedi dod ag ystod eang o grwpiau at ei gilydd. Eir i'r afael â materion cymdeithasol a lles yno, ond wrth gwrs, mae'r heddlu a'r awdurdodau lleol yn rhan annatod o sicrhau ein bod yn mynd i'r afael â hyn yn y ffordd gywir. Mae uned gyflenwi'r GIG yn cynnal adolygiad manwl o wasanaethau argyfwng a chyswllt a bydd yr is-grŵp yn cael ei sefydlu nawr i sicrhau ein bod yn edrych ar gasgliadau'r grŵp concordat hwnnw a'n bod yn rhoi'r rheini ar waith dros y flwyddyn nesaf.
English: Hywel Dda health board is responsible for ensuring that service provision meets the needs of the local community, including for mental health. We continue to provide more funding for the provision of mental health services than for any other part of the NHS.
Welsh: Bwrdd iechyd Hywel Dda sy'n gyfrifol am sicrhau bod y gwasanaethau a ddarperir yn diwallu anghenion y gymuned leol, gan gynnwys iechyd meddwl. Rydym yn parhau i ddarparu mwy o gyllid ar gyfer darparu gwasanaethau iechyd meddwl nag ar gyfer unrhyw ran arall o'r GIG.
English: I'm grateful to the Minister for her answer. Dyfed-Powys police and crime commissioner Dafydd Llywelyn recently held a very successful community safety participatory budgeting event, inviting people from the community to prioritise funding for community projects to promote community safety. I'm very pleased to say that Mind Cymru - who happen to be my next-door neighbours, next to my office in Thomas Street in Llanelli - was one of those successful groups. I'm sure the Minister would agree with me that third sector and community organisations have an absolutely vital role to play in addressing mental health issues. They can often be easier to access, they can often be less intimidating, people will be less fearful of stigma; but I'm sure the Minister will also be very aware that many of those organisations are not on a very sound footing financially. So, what further work can the Welsh Government do to ensure that such vital voluntary and community groups are funded sustainably and securely into the future?
Welsh: Rwy'n ddiolchgar i'r Gweinidog am ei hateb. Yn ddiweddar, cynhaliodd comisiynydd heddlu a throseddu Dyfed-Powys, Dafydd Llywelyn, ddigwyddiad cyllidebu cyfranogol diogelwch cymunedol llwyddiannus iawn, gan wahodd pobl o'r gymuned i flaenoriaethu cyllid ar gyfer prosiectau cymunedol i hyrwyddo diogelwch cymunedol. Rwy'n falch iawn o ddweud bod Mind Cymru - sy'n digwydd bod yn gymdogion i mi, drws nesaf i fy swyddfa yn Stryd Thomas yn Llanelli - yn un o'r grwpiau llwyddiannus hynny. Rwy'n siŵr y byddai'r Gweinidog yn cytuno â mi fod gan sefydliadau trydydd sector a chymunedol rôl gwbl hanfodol i'w chwarae wrth fynd i'r afael â materion iechyd meddwl. Yn aml, gall fod yn haws cael mynediad atynt, gallant fod yn llai brawychus yn aml, bydd pobl yn llai ofnus o stigma; ond rwy'n siŵr y bydd y Gweinidog hefyd yn ymwybodol iawn nad yw llawer o'r sefydliadau hynny ar sylfaen gadarn iawn yn ariannol. Felly, pa waith pellach y gall Llywodraeth Cymru ei wneud i sicrhau bod grwpiau gwirfoddol a chymunedol mor hanfodol yn cael eu hariannu'n gynaliadwy ac yn ddiogel ar gyfer y dyfodol?
English: Well, I think that is a fair question, because if you look at examples like the twilight fund programme, that has been paid for by the transformation fund, so what we need to do is look at what works and then try and mainstream it. So, that's certainly a message that I've been giving very clearly to my officials, that we really need to embed this tier 0, tier 1 support, which is often much better given and distributed and serviced by the third sector. Certainly, I know that Mind mental health in Llanelli is doing terrific work. I met with somebody last week from Mind who was really talking about the massive pressures that they are facing now in relation to mental health issues because of the downturn in the economy in that area. So, yes, absolutely, certainly that is my intention - to make sure that we can look at a more long-term framework where they can understand that the money will be there for the longer term. Because we need to keep the skills that people develop in those communities as well.
Welsh: Wel, credaf fod hwnnw'n gwestiwn teg, oherwydd os edrychwch ar enghreifftiau fel Noddfa Gyda'r Hwyr, talwyd am y rhaglen honno gan y gronfa drawsnewid, felly yr hyn y mae angen inni ei wneud yw edrych ar yr hyn sy'n gweithio a cheisio ei brif ffrydio wedyn. Felly, mae honno'n sicr yn neges rwyf wedi bod yn ei mynegi'n glir iawn i fy swyddogion, fod gwir angen inni ymgorffori'r cymorth haen 0 a haen 1 hwn, sy'n aml yn cael ei roi a'i ddosbarthu a'i wasanaethu'n well o lawer gan y trydydd sector. Yn sicr, gwn fod iechyd meddwl Mind yn Llanelli yn gwneud gwaith gwych. Cyfarfûm â rhywun o Mind yr wythnos diwethaf a oedd yn sôn am y pwysau enfawr y maent yn ei wynebu nawr mewn perthynas â materion iechyd meddwl oherwydd y dirywiad yn yr economi yn yr ardal honno. Felly, yn sicr, dyna yw fy mwriad - sicrhau y gallwn edrych ar fframwaith mwy hirdymor lle gallant ddeall y bydd yr arian yno ar gyfer y tymor hwy. Oherwydd mae angen i ni gadw'r sgiliau y mae pobl yn eu datblygu yn y cymunedau hynny hefyd.
English: Thank you very much, Huw. We are providing significant financial support to community sport clubs and organisations across Wales, especially via the main agency in this field, the public body Sport Wales.
Welsh: Diolch yn fawr, Huw. Rydyn ni'n darparu cymorth ariannol sylweddol i glybiau a sefydliadau chwaraeon cymunedol ar draws Cymru, yn arbennig drwy gyfrwng y prif asiantaeth yn y maes yma, y corff cyhoeddus Chwaraeon Cymru.
English: Diolch, Gweinidog. I know there's a lot of support been put forward already. I've probably stood on the touch lines and been in the clubhouse of every club from Gilfach to Caerau to Pontyclun inside and outside my constituency over the years, and I know that they're not just sporting clubs, but of course the bedrock of the community as well. They do so much in terms of community support, including, some of them, during the COVID crisis. But despite that support, and particularly with the restrictions in place at the moment, they're really struggling not only to actually do activities on the pitch, but their ancillary accommodation as well, their meetings, their bars and so on. Do you think there's a role for Welsh Government going forward in recovery from the crisis in pulling together the governing bodies, the Sports Council for Wales and others, to see what more will be needed to do to make sure these clubs with a great long heritage are able to survive and thrive in the future?
Welsh: Diolch, Weinidog. Rwy'n gwybod bod llawer o gefnogaeth wedi'i roi yn barod. Mae'n debyg fy mod wedi bod ym mhob clwb, ac wedi sefyll ar linellau ystlys pob clwb, o Gilfach i Gaerau i Bont-y-clun y tu mewn a'r tu allan i fy etholaeth dros y blynyddoedd, a gwn nad clybiau chwaraeon yn unig ydynt, ond maent wrth gwrs yn garreg sylfaen i'r gymuned hefyd. Maent yn gwneud cymaint o ran cymorth cymunedol, gan gynnwys, rai ohonynt, yn ystod argyfwng COVID. Ond er gwaethaf y gefnogaeth honno, ac yn enwedig gyda'r cyfyngiadau sydd ar waith ar hyn o bryd, maent yn ei chael yn anodd iawn nid yn unig i gynnal gweithgareddau ar y cae, ond yn eu darpariaeth ategol hefyd, eu cyfarfodydd, eu bariau ac yn y blaen. Wrth symud ymlaen i adfer o'r argyfwng, a ydych yn credu bod rôl i Lywodraeth Cymru ddod a'r cyrff llywodraethu, Cyngor Chwaraeon Cymru ac eraill at ei gilydd i weld beth arall fydd angen ei wneud i sicrhau bod y clybiau hyn sydd â threftadaeth hir iawn yn gallu goroesi a ffynnu yn y dyfodol?
English: Diolch, Huw. You've given me a challenge to which I can't say 'no', because one of my main missions throughout this crisis is to ensure that we look for points of recovery, points of creative response, and if we can have that in the area of sport, that would be so important. The current figures are very good. The community rugby union clubs receive over £188,000, community football clubs receive over £500,000, and the Be Active Wales fund is still open, where Sport Wales is processing applications as quickly as they can. But I do accept your challenge, and I would be grateful if you would assist me in ensuring that we achieve this before the end of this Welsh Parliament.
Welsh: Diolch, Huw. Rydych wedi rhoi her i mi ac ni allaf ddweud 'na' wrthi, oherwydd un o fy mhrif genadaethau drwy gydol yr argyfwng hwn yw sicrhau ein bod yn chwilio am bwyntiau adfer, pwyntiau ymateb creadigol, ac os gallwn gael hynny ym maes chwaraeon, byddai hynny mor bwysig. Mae'r ffigurau presennol yn dda iawn. Mae clybiau rygbi'r undeb cymunedol yn cael dros £188,000, mae clybiau pêl-droed cymunedol yn cael dros £500,000, ac mae cronfa Cymru Actif yn dal i fod ar agor, lle mae Chwaraeon Cymru yn prosesu ceisiadau cyn gynted ag y gallant. Ond rwy'n derbyn eich her, a byddwn yn ddiolchgar pe baech yn fy helpu i sicrhau ein bod yn cyflawni hyn cyn diwedd y Senedd hon.
English: Thank you to the Deputy Minister and Minister.
Welsh: Diolch i'r Dirprwy Weinidog a'r Gweinidog.
English: The next item, therefore, is topical questions, and the first question is to be answered by the Minister for Environment, Energy and Rural Affairs, and to be asked by Llyr Gruffydd.
Welsh: Yr eitem nesaf, felly, yw'r cwestiynau amserol, ac mae'r cwestiwn cyntaf i'w ateb gan Weinidog yr Amgylchedd, Ynni a Materion Gwledig, ac i'w ofyn gan Llyr Gruffydd.
English: Diolch. The UK Government has left Wales £137 million short of the funding expected next year. They are using EU funding to subsidise their manifesto commitment, and despite their vocal claims, this funding will be lost. This would not have happened were we remaining in Europe, and amounts to a betrayal of rural communities.
Welsh: Diolch. Mae Llywodraeth y DU wedi gadael Cymru £137 miliwn yn brin o'r arian a ddisgwylir y flwyddyn nesaf. Maent yn defnyddio cyllid yr UE i sybsideiddio eu hymrwymiad maniffesto, ac er gwaethaf eu honiadau croch, bydd yr arian hwn yn cael ei golli. Ni fyddai hyn wedi digwydd pe baem wedi aros yn Ewrop, ac mae'n bradychu cymunedau gwledig.
English: Thank you. In relation to your questions around the RDP, I do not accept that historical pillar transfers are responsible for a delayed spend through the EU RDP, and our spend profile is absolutely where we would expect it to be. We took legitimate decisions about how to profile our RDP spending that suited Wales, and the delivery of our programme objectives. We should not be penalised for these decisions. We would never have envisaged the UK Government would take such a flawed approach to replacement funding. Our RDP is absolutely on track. The level of spend, the level of commitment through the programme, is in line with the European average. The European Commission have repeatedly confirmed they're very satisfied with our programme, and I understand this was expressed as recently as just two weeks ago at the latest programme monitoring committee meeting. So, I absolutely do not accept what you are saying. In relation to the BPS budget decision, in light of the funding settlement, I am currently considering the level of BPS available in 2021. I appreciate the urgency of this decision for farmers and will obviously set out my intentions this month; this is something that I will obviously mention. I met both the farming unions over the last week in relation to this. You asked about 'Sustainable Farming and our Land'. As you know, I will be publishing a White Paper this month, and we will obviously take everything into consideration.
Welsh: Diolch. O ran eich cwestiynau am y cynllun datblygu gwledig, nid wyf yn derbyn bod trosglwyddiadau hanesyddol o golofn i golofn yn gyfrifol am oedi gwariant drwy gynllun datblygu gwledig yr UE, ac mae ein proffil gwariant yn union lle byddem yn disgwyl iddo fod. Gwnaethom benderfyniadau dilys ynghylch sut i broffilio ein gwariant cynllun datblygu gwledig mewn ffordd a oedd yn gweddu i Gymru, a chyflawni amcanion ein rhaglen. Ni ddylem gael ein cosbi am y penderfyniadau hyn. Ni fyddem byth wedi gallu rhagweld y byddai Llywodraeth y DU yn arddel agwedd mor wallus tuag at gyllid newydd. Mae ein cynllun datblygu gwledig ar y trywydd cywir. Mae lefel y gwariant, lefel yr ymrwymiad drwy'r rhaglen, yn cyd-fynd â'r cyfartaledd Ewropeaidd. Mae'r Comisiwn Ewropeaidd wedi cadarnhau dro ar ôl tro eu bod yn fodlon iawn gyda'n rhaglen, a deallaf fod hyn wedi'i fynegi mor ddiweddar â phythefnos yn ôl yng nghyfarfod diweddaraf y pwyllgor monitro rhaglenni. Felly, nid wyf yn derbyn yr hyn rydych yn ei ddweud o gwbl. O ran y penderfyniad cyllideb ar gynllun y taliad sylfaenol, yng ngoleuni'r setliad ariannu, rwyf wrthi'n ystyried lefel y taliad sylfaenol a fydd ar gael yn 2021. Rwy'n derbyn y brys am y penderfyniad hwn i ffermwyr ac yn amlwg byddaf yn nodi fy mwriadau y mis hwn; mae'n rhywbeth y byddaf yn sôn amdano wrth gwrs. Cyfarfûm â'r ddau undeb ffermio dros yr wythnos ddiwethaf mewn perthynas â hyn. Roeddech yn gofyn am 'Ffermio Cynaliadwy a'n Tir'. Fel y gwyddoch, byddaf yn cyhoeddi Papur Gwyn y mis hwn, ac yn amlwg byddwn yn ystyried popeth.
English: We haven't got a Secretary of State for Wales, we've got a Secretary of State for the Tory Party, because as far as I'm concerned, he's never stood up for Wales, and his predecessor played the same game. So, that's the first thing I would ask the Conservatives here today to do is to ask for a Secretary of State for Wales, one who looks after the interests of Wales. As the Minister has said, we've been asked here by first of all, Andrew R.T. Davies, to protect that budget with 100 per cent committed to its spend, and again by Angela Burns in May 2020, welcoming the announcement. So, there is real confusion in your camp that you need to sort out, because either you didn't understand what was happening, or you were completely unable to understand what was happening, and I think you need to answer those questions within your group. And I think it would be a really good idea here to stand up for Wales, not the Conservative Party, and actually put forward a real claim and not just accept the letter, because I've had a few from him too, but actually fight the corner for Wales. Because the farmers here have made it perfectly clear that this is going to be detrimental to them in the way that they can survive, going forward. That would be something I hope, Minister, and I'm sure that you will do, and that is to ask the Secretary of State for the Tory Party to revert to becoming the Secretary of State for Wales.
Welsh: Nid oes gennym y fath beth ag Ysgrifennydd Gwladol Cymru, mae gennym Ysgrifennydd Gwladol y Blaid Dorïaidd, oherwydd o'm rhan i, nid yw erioed wedi sefyll dros Gymru, a chwaraeodd ei ragflaenydd yr un gêm. Felly, y peth cyntaf y byddwn yn gofyn i'r Ceidwadwyr yma heddiw ei wneud yw gofyn am Ysgrifennydd Gwladol i Gymru, un sy'n edrych ar ôl buddiannau Cymru. Fel y dywedodd y Gweinidog, gofynnwyd i ni yma, gan Andrew R.T. Davies yn gyntaf oll, i ddiogelu'r gyllideb honno gydag ymrwymiad i wario 100 y cant ohoni, ac eto gan Angela Burns ym mis Mai 2020, wrth groesawu'r cyhoeddiad. Felly, mae dryswch gwirioneddol yn eich plaid ac mae angen i chi ei ddatrys, oherwydd naill ai nid oeddech yn deall beth oedd yn digwydd, neu nid oeddech yn gallu deall o gwbl beth oedd yn digwydd, a chredaf fod angen i chi ateb y cwestiynau hynny o fewn eich grŵp. Ac rwy'n credu y byddai'n syniad da iawn yma i sefyll dros Gymru, nid y Blaid Geidwadol, a chyflwyno hawliad go iawn yn hytrach na dim ond derbyn y llythyr, oherwydd rwyf wedi cael ambell un ganddo ef hefyd, a brwydro dros Gymru mewn gwirionedd. Oherwydd mae'r ffermwyr yma wedi dweud yn berffaith glir y bydd hyn yn niweidiol iddynt o ran eu gallu i oroesi yn y dyfodol. Rwy'n gobeithio y gwnewch chi, Weinidog, ac rwy'n siŵr y gwnewch chi, ofyn i Ysgrifennydd Gwladol y Blaid Dorïaidd droi'n ôl i fod yn Ysgrifennydd Gwladol Cymru.
English: Thank you, Joyce Watson. I think one of the things that really concerns me is the lack of engagement both from the Treasury in London, where I have tried to have meetings, and certainly, along with my Scottish and Northern Ireland counterparts, as soon as we realised the issue that this was going to bring, and they refused to engage with us; we've just been met with silence. And so, I then tried to get a meeting with the Secretary of State for Wales and his junior Minister. I managed to get that - after much persuasion on my part - the day before the comprehensive spending review. And I believed that the Secretary of State for Wales actually understood my concerns, and he did say he would go straight to the Treasury to discuss that for me. Unfortunately, the next day, we saw the CSR, a week ago, and the level of underfunding that we now have. But I will continue to pursue it. I am going to carry on fighting this, for our farmers and for our rural communities. My colleague Rebecca Evans, the Minister for Finance, has written to the Treasury on this subject; I have a Department for Environment, Food and Rural Affairs inter-ministerial group meeting on Monday, where I will continue to pursue it.
Welsh: Diolch, Joyce Watson. Credaf mai un o'r pethau sy'n peri pryder gwirioneddol i mi yw'r diffyg ymgysylltu gan y Trysorlys yn Llundain, lle rwyf wedi ceisio cael cyfarfodydd, ac yn sicr, gyda fy nghymheiriaid yn yr Alban a Gogledd Iwerddon, cyn gynted ag y gwnaethom sylweddoli'r broblem y byddai hyn yn ei chreu, ac fe wnaethant wrthod ymgysylltu â ni; nid ydym wedi cael dim ond tawelwch. Ac felly, ceisiais gael cyfarfod gydag Ysgrifennydd Gwladol Cymru a'i is-Weinidog. Llwyddais i gael hwnnw - ar ôl llawer o berswadio ar fy rhan i - y diwrnod cyn yr adolygiad cynhwysfawr o wariant. Ac roeddwn yn credu bod Ysgrifennydd Gwladol Cymru wedi deall fy mhryderon mewn gwirionedd, a dywedodd y byddai'n mynd yn syth at y Trysorlys i drafod hynny ar fy rhan. Yn anffodus, y diwrnod wedyn, gwelsom yr adolygiad cynhwysfawr o wariant, wythnos yn ôl, a lefel y tanariannu sydd gennym nawr. Ond byddaf yn parhau i fynd ar ei drywydd. Byddaf yn parhau i frwydro yn erbyn hyn, dros ein ffermwyr a'n cymunedau gwledig. Mae fy nghyd-Aelod, Rebecca Evans, y Gweinidog Cyllid, wedi ysgrifennu at y Trysorlys ar y mater hwn; mae gennyf gyfarfod grŵp rhyngweinidogol Adran yr Amgylchedd, Bwyd a Materion Gwledig ddydd Llun, lle byddaf yn parhau i fynd ar ei drywydd.
English: The next statement is from Ann Jones.
Welsh: Y datganiad nesaf gan Ann Jones.